RO
4.7.2022
Jurnalul Oficial al Uniunii Europene
C 257/3
Hotărârea Curții (Camera a șaptea) din 12 mai 2022 – Comisia Europeană/Republica Bulgaria (Cauza C-730/19) (1) [Neîndeplinirea obligațiilor de către un stat membru – Mediu – Directiva 2008/50/CE – Calitatea aerului înconjurător – Articolul 13 alineatul (1) și anexa XI – Depășire sistematică și persistentă a valorilor-limită stabilite pentru dioxidul de sulf (SO2) în zona BG0006 (Sud-Est), Bulgaria – Articolul 23 alineatul (1) și anexa XV – Perioadă de depășire „cât mai scurtă cu putință” – Măsuri potrivite] (2022/C 257/03) Limba de procedură: bulgara Părțile Reclamantă: Comisia Europeană (reprezentanți: Y. Marinova și E.
Manhaeve, agenți) Pârâtă: Republica Bulgaria (reprezentanți: E. Petranova și T. Mitova, agenți)
Dispozitivul 1) Republica Bulgaria, prin faptul că nu a asigurat nedepășirea, în mod sistematic și persistent, în zona BG0006 (Sud-Est), pe de o parte, începând cu anul 2017 până în anul 2018 inclusiv, a valorii-limită orare stabilite pentru dioxidul de sulf (SO2) și, pe de altă parte, începând cu anul 2007 până în anul 2018 inclusiv, cu excepția anilor 2010 și 2012 a valorii-limită zilnice pentru acest poluant, nu și-a îndeplinit obligațiile care îi revin în temeiul articolului 13 alineatul (1) din Directiva 2008/50/CE a Parlamentului European și a Consiliului din 21 mai 2008 privind calitatea aerului înconjurător și un aer mai curat pentru Europa coroborat cu anexa XI la aceasta și prin faptul că nu a adoptat, începând cu 11 iunie 2010, măsuri adecvate pentru garantarea respectării valorilor-limită stabilite pentru SO2 în această zonă și, în particular, prin faptul că nu a asigurat că planurile privind calitatea aerului prevăd măsuri adecvate astfel încât perioada de depășire a acestor valori-limită să fie cât mai scurtă cu putință, nu și-a îndeplinit obligațiile care îi revin în temeiul articolului 23 alineatul (1) din această directivă, în coroborare cu secțiunea A din anexa XV la aceasta.
2) Obligă Republica Bulgaria la plata cheltuielilor de judecată.
(1)
JO C 399, 25.11.2019.
Hotărârea Curții (Camera a doua) din 12 mai 2022 – Comisia Europeană /Hansol Paper Co. Ltd, European Thermal Paper Association (ETPA) (Cauza C-260/20 P) (1) [„Recurs – Dumping – Regulamentul de punere în aplicare (UE) 2017/763 – Importuri de anumite tipuri de hârtie termică subțire originară din Republica Coreea – Taxă antidumping definitivă – Regulamentul (UE) 2016/1036 – Articolele 6, 16 și 18 – Probă – Informații furnizate în afara unui răspuns la un chestionar antidumping – Pondere a vânzărilor care afectează calcularea dumpingului – Articolul 2 alineatele (1) și (3) – Calcularea valorii normale – Ierarhie între metodele de calcul – Articolul 3 alineatele (2) și (3) – Prejudiciu – Calcularea marjei de subcotare – Recurs incident – Articolul 2 alineatul (11) – Amploarea reală a dumpingului – Articolul 18 – Scutire de a răspunde la un chestionar antidumping – Inexistența unei lipse a cooperării”] (2022/C 257/04) Limba de procedură: engleza Părțile Recurentă: Comisia Europeană (reprezentanți: inițial J.-F. Brakeland și A.
Demeneix, ulterior de J.-F. Brakeland și G. Luengo, agenți)